Íslenskt mál og almenn málfræði - 01.01.1982 , Blaðsíða 9 Mixail Ivanovic Steblin-Kamenskij ( 1903 - 1981 ) Þann 17. september 1981 lézt prófessor M. I. Steblin-Kamenskij . Fyrir nokkrum árum hafði hann fengið snert af hjartaáfalli og ekki náð sér að fullu eftir það , svo að vinnuorka hans var nokkuð skert síðustu árin , sem hann lifði . Engu að síður er hreint undravert , hverju hann gat afkastað í þágu vísindanna og íslenzkra fræða þessi síðustu ár við erfið skilyrði . M. I. Steblin-Kamenskij fæddist 19. ágúst ( 11. september sam - kvæmt núverandi tímatali ) árið 1903 í Sankt Petersburg . Árin 1918 til 1924 tók hann þátt í borgarastyrjöldinni í Úkraínu . Frá 1922 til 1924 stundaði hann nám við háskólann í Leningrad , en lauk ekkiprófi að sinni . Árið 1927 lauk hann prófi í ensku og síðan árið 1939 prófi frá háskólanum í Leningrad með hæstu einkunn ( cum laude ) . Ensku - kennslu stundaði hann samhliða námi frá 1927 . Arin 1934 til 1937 var hann starfsmaður við bókaforlag Vísindaakademíunnar , en jafn - framt stundaði hann enskukennslu . Árin 1942 til 1948 starfaði hann við rannsóknarstofnun í bókmenntafræði Institut Literatury ( Puskinskij dom ) . Er Leningrad var umsetin í seinni heimstyrjöldinni , var hann ábyrgur fyrir skjalasafni og handritadeild stofnunarinnar . Arin 1945 til 1948 var hann jafnframt styrkþegi stofnunarinnar og gat helgað sig rannsóknum í þeim mæli , sem slíkt var mögulegt á erfiðleikatímum eftirstríðsáranna . í júní 1945 tók hann kandídatspróf frá Tasjkenthá - skóla , enda þótt hann gæti ekki komið til Tasjkent vegna prófsins . f febrúar 1948 lauk hann svo doktorsprófi , en frá 1945 hafði hann haft stöðu sem dósent við háskólann í Leningrad . Árið 1950 varð hann prófessor og jafnframt fyrsti forstöðumaður rannsóknarstofnunar í norrænum fræðum við háskólann í Leningrad . Þessu embætti gegndi hann til ársins 1978 , er hann lét af störfum . Árin 1948 til 1960 og 1966 til 1973 hafði hann jafnframt stöðu við málvísindastofnun sovézku vísindaakademíunnar ( Institut jazykoznanija Akademii Nauk SSSR ) .